किलोई में अभी हुक्के की आंच कम है...
चुनाव
पंचायत
एक गांव, पांच पाने, दो पंचायत, मुद्दा एक, विकास पर लगेगी मुहर
र|पंवार|रोहतक
पांचपानों और दो पंचायतों वाला किलोई गांव हुड्डा खाप का जिले का बड़ा गांव है और पूर्व सीएम भूपेंद्र सिंह हुड्डा के हलके में होने के कारण सबसे खास है। पंचायत चुनाव की अधिसूचना जारी होते ही एक बार फिर यहां पर सुगबुगाहट तेज हो चुकी है। हालांकि अभी ग्रामीण नामांकन पूरे होने का इंतजार कर रहे हैं। इसके बाद ही गोटियां बैठनी शुरू होंगी। फिलहाल किलोई दोपाना से सरपंच पद के लिए तीन उम्मीदवारों ने नामांकन किया है। वहीं किलोई खास से चार उम्मीदवार फिलहाल उतरे हैं। अभी नामांकन के लिए चार दिन बाकी है। हालांकि इस बार उम्मीदवार बड़ा सोच-समझकर खर्च कर रहे हैं क्योंकि पिछली बार का पूरा खर्च पानी में जा चुका है। खर्च कम होने की वजह से भी रौनक कम है।
राजनीतिऔर जाति-पाति नहीं रही हावी
समय: दोपहर2 बजे
स्थान: दोपानाकी चौपाल
किलोईकी पंचायती चौपाल में बुजुर्ग ताश खेलने में मशगूल दिखे। यह चौपाल दोपाना की पंचायत में पड़ती है, लेकिन दोनों पंचायतों की मुख्य चौपाल है। मौसम खुलने और धूप निकलने के कारण चौपाल में भीड़ भी ज्यादा है। ताश के दौरान माहौल चुनावी बहस में बदला तो हुक्का भी भर गया। दलीप सिंह हुड्डा ने कहा कि यहां चुनाव में कभी भी राजनीति और जाति-पाति हावी नहीं रही। पंचायतों का पार्टी से कोई सरोकार नहीं रहता। हर कोई भाईचारे को अहमियत देता है। अबकि बार क्या होगा, इस बारे में नहीं कहा जा सकता। माहौल बनना अभी शुरू होगा। तभी एक वयोवृद्ध ने कहा कि चुनाव तो ठीक है, भाई पर ईबकी बार हुक्के में आंच कम दिखे सै। यानि माहौल में चुनावी गर्मी अभी कम ही बन पाई है। जैसे-जैसे चुनावी गर्मी बढ़ेगी तो हुक्के की आंच भी अच्छी बनेगी। फिर पंचायत चुनाव के लिए एक बार हर उम्मीदवार जाेर मार चुका है, ऐसे में इस बार बड़ा सोच-समझकर ही खर्च किया जा रहा है। थोड़ी आगे बढ़े तो गांव के बिचालै में बनी बैठक में ताश खेल रहे युवाओं ने गांव में चुनावी मुद्दे के तौर पर नौकरी और विकास के मुद्दे को ही सबसे अहम बताया। साथ ही समस्याएं गिनवाने की भी कतार लगा दी।
रोहतक. सोनीपतरोड स्थित किलोई गांव की चौपाल में सरपंच के चुनाव को लेकर चर्चा करते ग्रामीण।
रोहतक. किलोईगांव में गली के एक तरफ किलोई दोपाना और दूसरी तरफ किलोई खास पाना की पंचायत का क्षेत्र लगता है।
दोनों पंचायतों के मुद्दे साझे
{पेयजलकी पाइप लाइन जगह-जगह से टूटी है
{समय पर नहीं आता पीने का पानी
{गंदे पानी की निकासी का नहीं है समाधान
{श्मशान घाट की जमीन पर कब्जा
{गांव में बिजली के लगते हैं लंबे कट
{सफाई कर्मचारी आने हुए बंद, नहीं होती सफाई
{और अंत में नौकरी विकास पर देंगे वोट
किलोई के पांच पाने
किलोईगांव पांच पानों से मिलकर बना है। इन्हीं से दो पंचायतें बनी हैं। इनमें किलोई दोपाना पंचायत में पांजयान और राब्यान शामिल हैं तो दूसरी ओर किलोई खास में मेदयान, चौधरान और बहराण पाना शामिल हैं। दोपाना पंचायत में 4352 वोट हैं। किलोई खास में 4750 वोट हैं। गांव में सिर्फ एक ही बार जैला सरपंच के लिए सर्वसम्मति बनी। इसके बाद से चुनाव ही होता आया है।
hin_Deva bho_Deva bho_Deva hin_Deva mai_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva